स्वतंत्र बांग्लादेश का ध्वज
**जातीय स्मृति शौद्ध** : बांग्लादेश के स्वतन्त्रता-सेनानियों का स्मारक
**बांग्लादेश के स्वतंत्रता दिवस** (बांग्ला: *স্বাধীনতা দিবস*; स्वाधीनता दिवस*), २६ मार्च को मनाया जाता है। इस दिन बांग्लादेश में राष्ट्रीय अवकाश होता है।* 
इस अवसर पर बांग्लादेश में स्वतंत्रता दिवस परेड, राजनीतिक भाषणों, मेलों, संगीत समारोह के साथ बांग्लादेश की परंपराओं पर आधारित उत्सव मनाया जाता है। टीवी और रेडियो स्टेशनों में विशेष कार्यक्रमों और देशभक्ति के गीतों का प्रसारण किया जाता है। आम तौर पर इस दिन सुबह में आयोजित समारोह के दौरान एकतीस तोपों की सलामी दी जाती है। मुख्य सड़कों को राष्ट्रीय ध्वज से सजाया जाता है। विभिन्न राजनीतिक दल और सामाजिक संगठनों द्वारा एक उचित तरीके से स्वतन्त्रता दिवस समारोह ढाका के आसपास तथा राष्ट्रीय स्मारकों पर आयोजित किया जाता है।

**बंगबंधु** के नाम से विख्यात शेख मुजीबुर्रहमान के द्वारा २५ मार्च १९७१की आधी रात के बाद पाकिस्तान से अपने देश की आजादी की घोषणा की गई, उसके बाद उन्हें पाकिस्तानी सेना द्वारा गिरफ्तार कर लिया गया। २६ मार्च १९७१ को बांग्लादेश की स्वतंत्रता की घोषणा के साथ ही मुक्ति युद्ध की शुरुआत हो गई थी। अंत में जीत १६ दिसम्बर को एक ही वर्ष में हासिल किया गया था, जो विजय दिवस के रूप में मनाया जाता है। शेख मुजीबुर्रहमान ने पाकिस्तान के खिलाफ सशस्त्र संग्राम की अगुवाई करते हुए बांग्लादेश को मुक्ति दिलाई। वे बांग्लादेश के प्रथम राष्ट्रपति बने और बाद में प्रधानमंत्री भी बने।

इतिहास
------

26 मार्च 1971 में बांग्लादेश की स्वतंत्रता की घोषणा की है और मुक्ति युद्ध शुरू कर दिया गया था। ईस्ट बंगाल के लोगों के सभी वर्गों के मुक्ति के लिए पाकिस्तानी सेना के शासकों के निरंतर उत्पीड़न से बचाने के बांग्लादेश युद्ध में भारत ने साथ दिया। स्वतंत्रता हेतु युद्ध के नौ महीने में मानव जीवन के मामले में पाकिस्तानी सेना को 3 मिलियन की हानि इस गृहयुद्ध के दौरान हुई थी। अंत में जीत 16 दिसम्बर को एक ही वर्ष में हासिल किया गया था, जो विजय दिवस के रूप में मनाया जाता है।

बांग्लादेश के जनक
-----------------

मुख्य लेख: शेख मुजीबुर्रहमान
बांग्लादेश के संस्थापक होने के नाते शेख मुजीबुर्रहमान को बंगलादेश का जनक कहा जाता है। वे अवामी लीग के अध्यक्ष थे। पाकिस्तान के खिलाफ सशस्त्र संग्राम की अगुवाई करते हुए बांग्लादेश को मुक्ति दिलाई। वे बांग्लादेश के प्रथम राष्ट्रपति बने और बाद में प्रधानमंत्री भी बने। वे 'शेख मुजीब' के नाम से भी प्रसिद्ध थे। उन्हें 'बंगबन्धु' की पदवी से सम्मानित किया गया था, किन्तु १५ अगस्त १९७५ को सैनिक तख्तापलट के द्वारा उनकी हत्या कर दी गयी।

स्वतंत्रता पुरस्कार
-------------------

स्वतंत्रता पुरस्कार बांग्लादेश का सर्वोच्च नागरिक पुरस्कार है। यह बांग्लादेश के स्वतन्त्रता दिवस की पूर्व संध्या में आयोजित एक समारोह में बांग्लादेश की सरकार द्वारा प्रदान किया जाता है। यह वार्षिक पुरस्कार, 1977 में शुरू किया गया था, जो प्रतिवर्ष मुक्ति युद्ध, भाषा आंदोलन, शिक्षा, साहित्य, पत्रकारिता, सार्वजनिक सेवा, विज्ञान प्रौद्योगिकी, चिकित्सा विज्ञान, सामाजिक विज्ञान, संगीत, खेल और खेल, ललित कला, ग्रामीण, विकास और कुछ अन्य क्षेत्रों में उल्लेखनीय योगदान हेतु दिया जाता है।

सन्दर्भ
-------

1. ↑  "Bangladesh profile in बीबीसी न्यूज़". मूल से 27 अप्रैल 2014 को पुरालेखित. अभिगमन तिथि 27 मार्च 2014.
2. ↑  "Sheikh Mujibur Rahman — the father and the founder of Bangladesh". मूल से 16 मई 2019 को पुरालेखित. अभिगमन तिथि 15 जून 2020.
3. ↑  "तेरह दिन का युद्ध और एक नए राष्ट्र का जन्म". मूल से 20 दिसंबर 2017 को पुरालेखित. अभिगमन तिथि 16 दिसंबर 2017.
4. ↑  "Mujib on Reference/Encyclopedia". मूल से 7 अक्तूबर 2007 को पुरालेखित. अभिगमन तिथि 27 मार्च 2014.
5. ↑  "Independence Day of Bangladesh-26 मार्च 1971 | Best Travel Site". Xplore4life.com. मूल से 9 फ़रवरी 2013 को पुरालेखित. अभिगमन तिथि 20114-3-27. `|accessdate=` में तिथि प्राचल का मान जाँचें (मदद)
6. ↑  "Independence Day of Bangladesh-26 मार्च 1971 | Best Travel Site". Xplore4life.com. मूल से 9 फ़रवरी 2013 को पुरालेखित. अभिगमन तिथि 2014-3-27. `|accessdate=` में तिथि प्राचल का मान जाँचें (मदद)
7. ↑  "Independence Day of Bangladesh-26 मार्च 1971 | Best Travel Site". Xplore4life.com. मूल से 9 फ़रवरी 2013 को पुरालेखित. अभिगमन तिथि 2014-3-27. `|accessdate=` में तिथि प्राचल का मान जाँचें (मदद)
8. ↑  "Bangladesh Liberation War. Mujibnagar. Government Documents 1971". मूल से 10 मार्च 2005 को पुरालेखित. अभिगमन तिथि 27 मार्च 2014.
9. ↑  ऐसे हुई बंगबंधु की हत्या Archived 2013-12-30 at the वेबैक मशीन (प्रभात खबर)
10. ↑  "बांग्लादेश के संस्थापक मुजीब हत्याकांड में 12 को मृत्युदण्ड". मूल से 17 नवंबर 2017 को पुरालेखित. अभिगमन तिथि 27 मार्च 2014.
11. ↑  "मुजीबुर रहमान हत्याकांड मामलाः सुनवाई प्रक्रिया के महत्वपूर्ण घटनाक्रम". मूल से 31 जनवरी 2010 को पुरालेखित. अभिगमन तिथि 27 मार्च 2014.

इन्हें भी देखें
---------------

* बांग्लादेश
* बांग्लादेश मुक्ति युद्ध
* पूर्वी पाकिस्तान
* पूर्वी बंगाल
* बांग्ला भाषा आन्दोलन

बाहरी कड़ियाँ
-------------

* (Bangabandhu) Sheikh Mujibur Rahman — The architect of Bangladesh
* Mujib on Banglapedia